Document ID: 32009D0619

POLIITTISTEN JA TURVALLISUUSASIOIDEN KOMITEAN PÄÄTÖS EUMM GEORGIA/1/2009,
tehty 31 päivänä heinäkuuta 2009,
Georgiassa toteutettavan Euroopan unionin tarkkailuoperaation (EUMM Georgia) johtajan toimeksiannon jatkamisesta
(2009/619/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
ottaa huomioon Georgiassa toteutettavasta Euroopan unionin tarkkailuoperaatiosta (EUMM Georgia) 15 päivänä syyskuuta 2008 hyväksytyn neuvoston yhteisen toiminnan 2008/736/YUTP (1) ja erityisesti sen 10 artiklan 1 kohdan,
sekä katsoo seuraavaa:
(1)
Yhteisen toiminnan 2008/736/YUTP 10 artiklan 1 kohdassa poliittisten ja turvallisuusasioiden komitea valtuutetaan Euroopan unionista tehdyn sopimuksen 25 artiklan mukaisesti tekemään EUMM Georgian poliittista valvontaa ja strategista johtamista koskevat asiaankuuluvat päätökset ja erityisesti nimittämään operaation johtaja.
(2)
Poliittisten ja turvallisuusasioiden komitea teki 16 päivänä syyskuuta 2008 korkeana edustajana toimivan neuvoston pääsihteerin ehdotuksesta päätöksen EUMM/1/2008 (2) Hansjörg HABERin nimittämisestä EUMM Georgia -operaation johtajaksi 15 päivään syyskuuta 2009.
(3)
Korkeana edustajana toimiva neuvoston pääsihteeri ehdotti poliittisten ja turvallisuusasioiden komitealle 16 päivänä heinäkuuta 2009, että Hansjörg HABERin toimeksiantoa jatkettaisiin vuodella 15 päivään syyskuuta 2010,
ON PÄÄTTÄNYT SEURAAVAA:
1 artikla
Jatketaan Hansjörg HABERin toimeksiantoa Georgiassa toteutettavan Euroopan unionin tarkkailuoperaation (EUMM Georgia) johtajana 15 päivään syyskuuta 2010.
2 artikla
Tämä päätös tulee voimaan päivänä, jona se tehdään.
Sitä sovelletaan 15 päivään syyskuuta 2010.
Tehty Brysselissä 31 päivänä heinäkuuta 2009.

Labels: 11
5
7
9
18
15